Rakan Selebriti Komen Isu Shuib Mahu Saman Netizen-“Puas Hati…”

Tidak lagi dapat berdiam diri terhadap tuduhan tidak berasas yang dilemparkan oleh pemilik akaun Facebook yang dikenali sebagai John Dihani yang kaitkan kematian Siti Sarah dengan ‘Freemas*n’, penyampai radio dan pelawak iaitu Shuib memberi penegasan bahawa dia tetap mahu meneruskan saman terhadap individu berkenaan yang dikatakan bersikap berlagak.

“Bukan untuk mengaibkan sesiapa, tetapi demi maruah saya, keluarga dan arwah Siti Sarah Raisuddin. Semoga menjadi pengajaran buat kita semua.”-tulis Shuib

Terkini, rakan-rakan selebriti tampil bersuara terhadap tindakan Shuib yang mahu mengambil tindakan undang-undang terhadap tuduhan biadab  individu terbabit.

Pelakon, Afifah Nasir menerusi Insta Stories, menyatakan bahawa dia rasa puas hati selepas melihat tindakan Shuib, malah turut menitipkan nasihat kepada orang ramai untuk berfikir sebelum melakukan apa-apa perkara.

“Puas hati tengok. Netizen kebelakangan ini main cakap jer. Uneducated pulak tu. Cuba cakap guna otak. Guna masa anda untuk buat perkara berfaedah dari komen sesuatu yang akhirnya dapat dosa?. Sick mentality. Good Job abg Shuib.”-tulis Afifah Nasir

Dalam pada itu, pelakon Fasha Sandha menerusi hantaran di Instagram , turut menitipkan pesanan kepada netizen untuk tidak sewenang-wenangnya menyebarkan fitnah terhadap mana-mana pihak.

“Jabatan netizen negara, jadikan ini sebagai pengajaran. Jangan senang-senang nak fitnah artis atau sesiapapun. Good job brother @shuibsepahtu.”-tulis Fasha Sandha

Selain itu, Fizo Omar turut memberikan komen pada hantaran Shuib dengan menitipkan doa agar urusan pelawak berkenaan dalam menegakkan keadilan dipermudahkan.

“Semoga dipermudah urusan Ib! Pengajaran untuk semua supaya berhati-hati nak menulis.”-komen Fizo Omar

Moga menjadi pengajaran kepada orang ramai untuk berfikir dengan bijak sebelum memuatnaik dan berkongsi sesuatu hantaran di media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dituduh Riak & Berlagak Oleh Netizen, Ini Jawapan Padu Ryzal Ibrahim!

Siapa yang tidak mengenali personaliti media sosial yang viral bersama isterinya yang berasal dari korea Maryam Younarae, iaitu Ryzal Ibrahim. Beliau memulakan kerjayanya dalam dunia hiburan, apabila sering berkongsi kisah hidupnya bersama isteri di youtube milik mereka yang dikenali sebagai Duriankimchi TV.

Baru-baru ini, tular satu video di laman facebook miliknya (Link Video) di mana Ryzal Memuat naik video untuk menjual salah satu kereta mewah miliknya. Kereta mewah tersebut merupakan kereta mewah Velfire berwarna hitam 4 tempat duduk termasuk pemandu.

Ryzal menggunakan media sosial miliknya untuk mencari pembeli kereta terbabit, selain itu dia juga menunjukkan beberapa keistimewaan kereta tersebut jika anda seorang ahli perniagaan yang inginkan keselesaan apabila menaiki kereta.

“Saya nak jual murah sahaja, harganya dalam bawah 500 ribu, sesiapa yang berminat boleh cari saya”-kata Ryzal

Namun, pada ruangan komen video terbabit netizen pula meninggalkan komen yang meengatakan bahawa Ryzal seorang yang riak dan berlagak kerana menunjukkan kemewahan kereta tersebut.

“Ini harta dunia hanya sementara je Allah nak tarik rezeki ni bila2 masa je. So jangan lah nak riak dan berlagak Ryzal weh, aku pakai kereta mewah pun aku tak pernah nak menunjuk  sebab aku tahu ada yang lagi susah dari aku. Harta kekayaan hanya aku dengan Allah je tahu tak perlu nak menunjuk dekat orang”-kata mereka

“Kalau kita manusia, kita kena baca tahu dan isi, kalau binatang eksotik macam burung hantu takpelah tak pandai baca pun. Ke awak memang jelmaan burung hantu zam?”-kata Ryzal

Walau bagaimanapun, jangan membuat tuduhan dengan begitu cepat tanpa mengetahui isi kandungan video tersebut. Tujuan Ryzal membuat video menunjukkan kereta mewah tersebut adalah kerana ingin menjualnya, bukan kerana ingin riak.

Apa-apa pun, semoga kita menjaga hati serta lidah untuk tidak bercakap buruk kepada orang lain. Apa kata anda?


Fazura Akan Berkolaborasi Bersama Ahmad Dhani & Melly Goeslaw Untuk Lagu Baru!

Fazura merupakan seorang pelakon dan juga penyanyi, beliau yang berasal dari Negeri Pahang itu telah mewujudkan satu jenama pakaian dan tudung yang pada mulanya khas buat peminat-peminat tersayang. Namun tidak dijangka keluaran tudungnya laris dan menjadi barang hangat untuk dipasarkan.

Selain sibuk dengan menjaga keluarga dan perniagaannya, Fazura juga kini aktif sebagai penyanyi. Fazura mengatakan bahawa dirinya amat meminati lagu-lagu ketuhanan dan kerohanian, terutamanya hasil ciptaan dari penyanyi, penulis lirik dan komposer asal Indonesia iaitu Ahmad Dhani.

“Faz memang tak dengar lagu lain dah, dalam playlist mc  lagu dari dewa! Lirik-lirik Ahmad Dhani tu kalau dekat Malaysia tak sampai lagi “spiritual”. Mungkin lagu ketuhanan, sebab i love lirik tu yang menyentuh hati”-kata Fazura

Tambahnya lagi, untuk projek lagu berikutnya, masih lagi dalam perancangan bahawa dia akan berkolaborasi bersama Melly Goeslaw. Lagu besama dengan Ahmad Dhani akan dikeluarkan dalam bulan September bersempena bulan kelahirannya itu.

A post shared by Murai MY (@muraimalaysia)

Di tanya mengenai lakonannya, Fazura akan terbabit dalam drama terbarunya namun masih lagi menjadi rahsia. Dia hanya berkongsikan bahawa drama tersebut merupakan jalan cerita yang sedikit sebanyak memberi kelainan dari drama lain. Bukan dia tidak mahu aktif dalam lakonan namun katanya dia sangat mementingkan kualiti jalan cerita sesebuah drama agar tidak sama dengan drama lain agar orang tidak bosan untuk menonton.

Fazura juga meminta agar segala urusannya dipermudahkan katanya semasa berjumpa di majlis pelancaran rancangan ‘INNOVATHON’ bertempat di Hotel Royale Chulan, Kuala Lumpur. Innovathon merupakan satu rancangan realiti yang mengetengahkan sains, teknologi serta inovasi dalam kalangan rakyat Malaysia untuk merebut hadiah utama berjumlah RM100 ribu ringgit dan geran berjumlah RM1 juta.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Asyraf Khalid & Tya Arifin Bersuara Isu Biadab Dengan Pekerja Hotel-“Saya Layan Setiap Golongan….”

Baru-baru in tular di media sosial mengenai pasangan usahawan, Asyraf Khalid bersama isterinya, Tya Arifin yang didakwa kurang beradab dengan pekerja hotel.

Asyraf Khalid, menerusi hantaran di Instagram, tampil bersuara dengan menegaskan bahawa tuduhan yang dilemparkan terhadap mereka adalah satu tuduhan yang tidak berasas. Malah, menyatakan bahawa dia sentiasa melayan setiap golongan masayarakat dengan hormat.

“Kemana-mana saya pergi, saya cuba sebaik mungkin untuk baik dengan semua orang. Tak pernah lagi sekalipun, orang nak ambil gambar, atau ajak sembang, saya tak layan, in fact siapa yang kenal saya, tahu saya memang suka sembang dan saya layan setiap golongan masyarakat dengan hormat.-“-jelas Asyraf

Akui diri bukanlah seorang yang maksum, Asyraf turut membuat permohonan maaf kepada mana-mana pihak andai pernah bersikap kurang ajar dengan mana-mana pihak.

“Saya bukanlah maksum, mungkin ada pernah saya terkasar bahasa, tapi bagi saya, its normal. Some days, we have good days, some says, not so good.

Saya pun masih normal, tak mungkin saya akan marah kalau tak ada apa-apa sebab. Jadi kalau saya pernah terkurang ajar, atau terkasar bahasa dengan sesiapa sahaja, saya minta maaf.

Saya pun tak seronok bila benda macam ni keluar kerana itu akan mewujudkan persepsi buruk terhadap saya”-tulis Asyraf

A post shared by Asyraf Khalid™ (@asyrafkhalid)


Fasha Sandha Sakan Menari Di TikTok, Netizen Luah Rasa Kesal?

Nur Fasha Sandha Hassan atau lebih dikenali sebagai Fasha Sandha, merupakan seorang pelakon wanita yang hebat dari Malaysia. Fasha yang mempunyai bakat lakonan yang boleh membawa pelbagai jenis watak membuatkan dia diminati ramai. Kebanyakkan watak yang dilakonkannya merupakan watak yang berat dan sukar untuk dilakukan.

Terdahulu, dikongsikan olehnya bahawa dia berjaya menurunkan berat badan sebanyak 10 kilogram kerana mengamalkan diet pemakanan yang ketat tambah pula pada bulan ramadan. Katanya lagu, suaminya turut membantu juga dalam proses menurunkan berat badan iaitu dengan bersenam bersama-sama.

Selepas berjaya turunkan berat, para peminatnya semakin teruja kerana Fasha kelihatan lebih anggun dan menawan seperti semasa anak dara dahulu. Kurus, cantk, tinggi dan sihat adalah merupakan idaman setiap perempuan kata peminatnya dahulu.

Throwback sikit dress up ala ala Evolusi KL Drift 😜 menjadi tak? Hihihi baru confident dengan #berryfulll 💜 #fashasandha #gattox #fyp #berryfull #fypシ #fypage #fypシ゚viral #fypdongggggggg #fyppppppppppppppppppppppp #fypp #fypdongggggggg #fypgakni #fypdong #fypgakni #fypindo #tiktokindo #indo #tiktoksukma #sembangentertainment #foryoupage #foryoupageofficiall #shouldbeme #tiktokavatar #Makanlokal #10Bersama #makeup #beauty

♬ Ojo Dibandingke Steve Wuaten Remix 2022 – steveee

Namun, sejak kebelakangan ini, peminatnya mula kesal apabila melihat pakaian yang dikenakan oleh Fasha. Kata mereka, Fasha kini lebih berani untuk tampil memakai pakaian yang lebih ketat berbanding dahulu semasa beliau berisi.

“Aku hanya mampu mengucap je untuk Fasha dan doa yang baik-baik, sebab umur dia pun lebih kurang aku je”-kata mereka

“Alahaii, bila dah slim macam gini pulak nya ya. Walaupun pakai inner kat dalam tu”-ujar mereka

” Bila dah kurus asyik pakai baju ketat je”-tambah mereka

Apa-apa pun, kita doakan sahaja yang baik-baik buatnya dan juga diri kita.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Asyraf Khalid & Tya Arifin Dituduh ‘Rude’ Dengan Pekerja Hotel, Netizen & Rakan Selebriti Dedah Sikap Sebenar!

Usahawan yang juga anak tiri kepada penyanyi terkenal, Datuk Seri Siti Nurhaliza iaitu Asyraf Khalid dan isterinya, Tya Arifin merupakan seorang pelakon dan usahawan itu menjadi bualan ramai selepas tular satu ciapan netizen di media sosial yang mendakwa pasangan ini bersikap kurang ajar dengan pekerja hotel.

Asyraf menerusi hantaran di Instagram, tampil bersuara dengan menafikan dakwaan berkenaan serta menyifatkan ia sebagai satu tuduhan yang tidak berasas.

“Ini adalah tuduhan yang tak berasas. Kita berada dalam dunia business, jadi kita pun tak boleh nak jangka apa tuduhan yang tak berasas dari pesaing atau sesiapa.”-jelas Asyraf

Penjelasan Asyraf di media sosial turut dibanjiri dengan komen netizen serta rakan selebriti yang mendedahkan sikap sebenar pasangan ini yang sangat merendah diri serta menghormati orang lain, malah ada yang sempat mempersoalkan sebab Asyraf tidak membuat laporan polis terhadap penyebar fitnah.

“No way this is true! You and Tya both sangat-sangat friendly. Siap datang my baby shower kat Janda Baik lagi tu walaupun hujan sangat lebat dan kita baru kenal each other. Ada hari tu kita takde mood, dan mungkin haritu jugaklah kita bertemu dengan orang tu, terus label artis kekwat. Moga more pahala for you guys.”-Uyaina Arshad

“Kenapa tak buat police report untuk mereka pemfitnah ni.”

“Allahu. Anggaplah ini sebagai ladang pahala baru buat Acap & Tya. Personally Pak Nil sendiri kagum dengan budi bahasa Acap. Anak orang senang yang sentiasa merendah diri dan hormat orang. Bukan tutur kata sahaja teratur sopan malah mesej WhatsApp dia pun sangat tersemat bunyi hormat dan rendah diri.”-Aznil Nawawi

“Saya pernah bekerja untuk Asyraf & Tya sebagai driver mereka, tak pernah sekali pun mereka berdua pandang rendah dekat saya dengan memanggil saya driver. Setiap pagi mesti wish good morning walaupun saya hanyalah driver. Mereka berdua murah dengan senyuman dan sentiasa say thank you dekat saya. Sangat humble. Saya tak tahu celah mana yang sombongnya.”


Kasihan Lihat Anak Sulung Main Tanpa Teman, Fazura Dan Fattah Mahu Timang Bayi Dalam Masa Terdekat

Pelakon Fazura tidak menolak andai dikurniakan rezeki menimang cahaya mata kedua dalam tempoh terdekat.

Akui pemilik nama penuh Nur Fazura Sharifuddin itu, dia dan suaminya, Fattah Amin kasihan melihat anak sulung mereka, Nur Fatima Aisya keseorangan tanpa teman bermain.

“Sebenarnya soalan tentang zuriat ini agak peribadi buat saya tetapi rezeki Allah itu saya tidak akan tolak kerana saya memang sudah bersedia menimang cahaya mata kedua.

“Tambah pula sekarang saya sedang menjalani penggambaran filem yang tidak boleh saya cerita dengan lebih lanjut. Insya-Allah bulan Ogos ini saya akan buat ‘comeback’ dengan drama bersiri.

“Ada rezeki kami terima, cuma apabila melihat Nur Fatima Aisya tiada kawan bermain, mungkin sudah tiba masa dia punya adik,” katanya.

Sehubungan itu, aktres merangkap usahawan yang sudah mencecah usia 40 tahun itu meminta orang ramai mendoakan yang baik-baik untuk mereka berdua.

“Saya lihat Fatima pun kasihan dia seorang diri sekarang. Dia kalau dekat rumah ada sahaja cakap nak pergi rumah sepupu sebab nak berkawan.

“Saya dan Fattah memang bersedia pada bila-bila masa. Doakan kami tapi kalau nak cakap kami merancang atau tidak, saya tidak boleh beri komen,” ujarnya.

Fazura mendirikan rumah tangga dengan Fattah pada 27 November 2017 dan mereka dikurniakan Nur Fatima Aisya yang kini berusia tiga tahun

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Banyak Ujian Sejak Bertunang, Shila Amzah Kecewa Ada Pihak Berani Menghasutnya Tinggalkan Ubai

Darah manis! Itu antara yang sering dikatakan dalam tempoh mereka sedang bertunang. Perkara ini kerana dalam tempoh berkenaan sering kali dikatakan mengenai cabaran dalam hubungan.

Ada juga sebelum mengikat tali pertunangan, segala-galanya dalam keadaan baik dan mesra. Namun, dalam tempoh bertunang satu persatu cabaran dalam hubungan timbul.

Jika tidak bijak mengatur langkah untuk mengatasi cabaran itu, hubungan yang dibina ketika di alam percintaan boleh musnah begitu sahaja.

Berbahas soal ini, baru-baru ini penyanyi Shila Amzah dan pempengaruh media sosial, Ubai MZ berdepan banyak ujian sejak bertunang.

Shila atau nama sebenarnya, Nurshahila Amir Amzah, 32, selain kecaman dan hinaan, ada juga segelintir pihak yang berani menghasutnya dengan menghantar mesej langsung (DM) menerusi Instagram termasuklah menentukan siapakah yang paling sesuai untuk dijadikan pasangan penyanyi itu.

Bahkan, ada yang mendoakan supaya hubungannya bersama Ubai tidak kesampaian.

“Misi mencucuk jarum? Nak kata pasal menghasut kami berdua banyak dapat pesanan langsung yang pelik-pelik. Siap ada cakap patut Sha dengan si polan dan si polan, tapi kita lagi tahu pasangan kita macam mana.

“Dan semestinya Sha akan ‘koyak’, sejak berkawan dia (Ubai) yang paling tahu.

“Ada yang sampai mendoakan hubungan ini tidak lama,” katanya ketika ditemubual bersama program Melodi.

Dalam pada itu, Ubai mengaku ujian datang sejak dia mengambil keputusan untuk berkawan dengan pelantun lagu Patah Seribu itu.

“Jangan cakap bertunang, ujian dan dugaan kehidupan ini pun sejak saya berkawan dengan Sha dan umumkan tentang hubungan kami.

“Itu dan ini orang cakap, ada yang mendoakan tidak lama, cuma kita doakan yang baik-baik.

“Ujian, DM makin kencang. Kalau datang tawaran pekerjaan tidak apa, ini datang hinaan dan kecaman, kenapa?,” jelasnya.

Meskipun sedar dengan dugaan dalam fasa pertunangan, Ubai menganggap ia sebagai ujian untuk mengukuhkan lagi hubungan.

Ubai berharap, dia dan Shila sentiasa menjaga nama baik dan tidak menyebarkan aib individu yang tidak bertanggungjawab.

“Kita tidak boleh memuaskan hati semua orang, jadi jaga sahaja nama baik dan jangan buruk-burukkan orang yang mesej kita dan jangan sebarkan aib mereka,” ujarnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mahu Anak Lahir Zodiak Libra, Janna Nick Dan Dini Akui Merancang Mahu Timang Cahaya Mata Pertama

Zodiak atau bintang 12 adalah salah satu cabang astrologi. Ia merupakan garisan yang dilalui oleh matahari dalam masa setahun. Garisan itu adalah satu garisan melengkung khayalan.

Namun begitu, zodiak seringkali dikaitkan dengan ramalan-ramalan berkaitan yang lazimnya melibatkan tilikan nasib seseorang.

Baik atau malang nasib seseorang itu biasanya diramalkan mengikut zodiak berkenaan dalam tempoh tertentu.

Berbincang soal itu, Janna Nick memaklumkan bahawa dia mengimpikan untuk melahirkan anak dengan zodiak Libra.

Jelas Janna, dia tidak menolak sekiranya dikurniakan cahaya mata, pelakon Janna Nick berkongsi jadual kerjaya seninya penuh sehingga tahun depan.

Janna bergelar isteri kepada pelakon Dini Schatzmann pada 10 Jun lalu mengakui merancang soal zuriat.

“Kita merancang, namun jujur saya cakap perjalanan kerjaya seni saya, sekarang ini jadual saya agak penuh sampai hujung tahun. Jadi ruang untuk kita ada cahaya mata itu kalau diberikan rezeki Alhamdulillah.

“Tapi seboleh-bolehnya saya nak anak saya zodiak Libra, jadi jika diikutkan pada tahun ini macam sudah tidak sempat.

“Entah kenapa saya meminati zodiak itu jadi InsyaAllah tahun depan. Itu kalau ada rezeki saya nak anak saya Libra. Apa pun kita hanya merancang saja,” katanya.

Berkongsi mengenai peralihan status, Janna mengakui masih menyesuaikan diri dengan peranan sebagai isteri.

“Masih lagi dalam fasa tengah cuba untuk menyesuaikan diri. Biasalah, sebelum ini hidup bujang. Masih kekok bila orang mengucapkan tahniah dan sebagainya, rasa malu pun ada juga.

“Saya hendak sebut suami pun rasa macam malu. Bila berada dalam industri ini saya masih lagi fokus dengan kerjaya.

“Bukan hal peribadi dan saya anggap hal rumah tangga serta keluarga dalam skop peribadi saya. Oleh itu, saya akan cuba seboleh-boleh untuk cuba asingkan peribadi dan juga kerjaya,” katanya.


Sebak Lihat Kegigihan Aksi Ngeri Yang Dilakonkan Demi Menempa Nama, Jackie Chan Menangis Terharu

Siapa tak kenal dengan pelakon legenda terkenal iaitu Jackie Chan yang sering muncul dalam filem aksi bertaraf antarabangsa.

Sejak memulakan kerjayanya pada tahun 1960-an, sudah lebih 150 filem yang dibintangi oleh Jackie dan boleh dikatakan hampir kesemuanya akan mendapat sambutan hangat dari para peminatnya.

Bagaimanapun, baru-baru ini tular sebuah video meruntun jiwa pelakon legenda Hong Kong, Jackie Chan menangis teresak-esak bersama seorang remaja perempuan didakwa anaknya tular dalam laman sosial terutama, Twitter.

Menerusi video berkenaan, Jackie menonton semula babak-babak aksi ngeri atau stunt yang pernah dijayakan ketika awal kemunculan dalam dunia lakonan.

Melihat aksi pilu pemilik nama sebenar Chan Song Kang, 69, dengan air bercucuran dalam video berkenaan, ramai peminat membuat andaian bahawa remaja terbabit adalah darah dagingnya sendiri yang sudah lama terpisah.

“Adakah ketika menjayakan babak itu, anda berada dalam kesakitan?,” soal remaja berkenaan.

“Papa, you’re awesome (anda memang hebat),” puji remaja itu sebelum membuatkan air mata Chan terus berderaian dan mereka sama-sama berpelukan saling tak tumpah seperti anak-beranak.

Rupa-rupanya, remaja itu bukanlah darah daging Chan dan babak yang tular dalam Twitter sekadar adegan dalam sebuah filem.

Untuk pengetahuan anda, hubungan Jackie Chan dan anak perempuannya tidaklah seperti yang dilihat di dalam klip video dalam filem Ride On itu.

Ini kerana Jackie Chan telah menafikan status Etta Ng Chok Lam sebagai anak perempuannya pada tahun 2017 selepas gadis berusia 23 tahun itu mengambil keputusan untuk tergolong dalam kalangan LGBT.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Berebut Hak Anak Angkat, Noh Dedah Tempoh 6 bulan Selepas Bercerai Dengan Mizz Nina Adalah Paling Sukar!

Isu Hadhanah atau hak jagaan anak sering timbul apabila berlakunya permasalahan rumah tangga atau perceraian di antara pasangan suami dan isteri.

Perebutan hak jagaan anak sama ada di antara ibu dan bapa kandung atau pihak ketiga seperti ahli keluarga yang lain adalah sukar untuk diselesaikan dan sering memberi kesan bukan sahaja kepada pasangan tersebut, malah turut memberi kesan kepada anak tersebut sama ada secara fizikal atau mental.

Selepas berlakunya perceraian, persoalan yang sering timbul adalah siapakah yang akan mendapat hak jagaan anak, apakah hak bagi pihak yang tidak mendapat hak jagaan, berapa lama tempoh penjagaan dan sebagainya.

Alangkah indahnya jika selepas berlaku perceraian, ibu dan bapa kandung kepada anak tersebut boleh berbincang berkenaan hak jagaan anak, nafkah anak dan perkara yang melibatkan kebajikan dan kepentingan anak tersebut secara bersama.

Pihak-pihak akan bertengkar dan berebut hak jagaan anak tersebut sehingga menyebabkan tekanan kepada kedua-dua pihak dan keluarga mereka, namun mereka sering terlupa bahawa perebutan dan pertengkaran terebut juga pada masa yang sama akan memberikan tekanan dari segi emosi dan fizikal kepada anak tersebut.

Berbahas soal ini, baru-baru ini vokalis kumpulan Hujan, Noh Salleh, mendedahkan tempoh enam bulan selepas perceraian dengan usahawan dan aktivis kemanusiaan, Mizz Nina, 43, adalah satu tempoh yang sukar.

Selain itu, perebutan anak angkat bernama Musa turut disebut Noh.

Noh atau nama sebenarnya, Muhammad Noh Salleh, 38, berkongsi dalam satu temubual laman Instagram (IG) portal dari Indonesia.

Dalam temubual itu, Noh diminta mengulas lima lagu Indonesia yang menjadi kegemarannya.

Penyanyi kelahiran Sarawak itu kemudiannya menjawab salah satunya berjudul Manusia nyanyian David Bayu.

“Lagu Manusia benar-benar satu refleksi terhadap diri saya. Sejak enam bulan lalu saya melalui kehidupan yang sukar.

“Saya bercerai dengan isteri, kemudiannya berebut anak. Lagu Manusia seakan kena dengan diri saya sebagai seorang manusia yang melalui detik sukar dalam hidup,” katanya.

Sejak berpisah dengan Mizz Nina pada Ogos tahun lalu, Noh tidak pernah membuka mulut mengenai kisah perceraiannya.

Malah, penyanyi lagu Angin Kencang itu juga mengelakkan diri daripada bertemu dengan media.

Noh mendirikan rumah tangga dengan Mizz Nina pada 2 Julai 2011, namun bercerai pada Ogos tahun lalu.

Bagaimanapun Noh difahamkan sudah mengikat tali pertunangan dengan wanita dikenali sebagai Fatin Athira Mustapa, 30, yang juga graduan Ijazah Sarjana Muda Undang-Undang, Universiti Teknologi MARA (UiTM), Shah Alam, Selangor.

Noh dan Fatin Athira dijangka akan disatukan pada September depan.

Mizz Nina pula kini sudah menemui kebahagiaan baharu apabila mendirikan rumah tangga bersama penyanyi rap dan penulis lirik dari Seattle, Amerika Syarikat (AS) berketurunan Maghribi, Essam Muhammad.

Pengumuman berita perkahwinan dibuat bulan lalu menerusi hantaran dalam IG. Bagaimanapun, Mizz Nina tidak mendedahkan tarikh pernikahan, sebaliknya berkongsi majlis pernikahan dibuat secara tertutup pada suku kedua, tahun ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nia Atasha Dikecam Netizen Selepas Menjadi Model Bra?-“Lain Macam Saham Akhirat Dia Cari”

Baru-baru ini, nama pelakon dan model Nia Atasha menjadi sebutan ramai apabila dia berjaya menjadi model kempen untuk wajah baru bagi jenama antarabangsa Victoria Secret.

Nia Atasha juga mencipta sejarah tersendiri apabila menjadi model wanita berbangsa melayu pertama yang terbabit dengan jenama berkenaan.

“Ini merupakan satu penghargaan buat saya, saya memang sudah lama mengimpikan untuk menjadi model jenama ini”-Kata Nia Atasha

Namun, rata-rata netizen tidak menyokong apa yang telah dicapai oleh Nia Atasha itu. Kata mereka tidak sepatutnya seorang yang beragama islam bangga dengan kejayaan seperti itu.

“Kalau tau atau beragama islam, tak perlu bangga, melainkan bukan beragama islam. Aku cakap bukan sebab aku alim ke apa, benda basic sekolah rendah agama aurat perempuan kat mana kan, kalau dia bukan beragama islam it’s ok”

“Bila seorang lelaki melihat aurat awak, satu dosa besar ditulis. bila seribu yang melihat, seribu dos besar awak dapat, tidak rasa takut ke?”

“Islam ke non muslim? kalau muslim, so sad to hear that.”

“Banyak-banyak pakaian, kenapa pakaian dalam, takpe la kita doakan je yang baik-baik.”-kata mereka

Apa-apa pun, kita sebagai manusia tidak terlepas dari melakukan dosa. Sama-sama kita doakan kesejahteraan hidup buat mereka dan diri kita. Apa kata anda?


Peminat Bangga Fauziah Nawi Terima Gelaran Datuk -“Memang Selayaknya Dapat”

Siapa yang tidak kenal dengan salah seorang pelakon veteran wanita Malaysia ini, Datuk Fauziah Nawi atau mesra dipanggil Ibu Fauziah. Beliau adalah anak kelahiran Perak yang merupakan seorang juruhebah radio, pengarah, pelakon, penyanyi serta penari Malaysia.

Selain itu, terdahulu beliau dikenali sebagai tenaga pengajar sebuah rancangan realiti nyanyi terbitan Astro iaitu Akademi Fantasia.

Baru-baru ini, Ibu Fauziah dikurniakan dengan Darjah Panglima Jasa Negara (PJN) yang membawa gelaran Datuk yang dikurniakan oleh Yang di-Pertuan Agong Al-Sultan Abdullah Riáyatuddin Al-Mustafa Billah Shah.

“Sejujurnya saya terkejut san tidak mengharapkan apa-apa, namun saya bersyukur kerana menerima pengiktirafan ini ketika masih hidup. Apa yang pasti, ini adalah tanggungjawab besar untuk saya terus memberikan yang terbaik pada masa akan datang”-kata Ibu Fauziah

Rata-rata peminat bangga melihat darjah kebesaran yang diterima oleh Ibu Fauziah itu, mereka juga mengaharapkan agar pelakon-pelakon veteran lain yang telah banyak memberi sumbangan kepada negara akan menerima perkara yang sama juga.

“Alhamdulillah Tahniah, ibu idola kami, cantik sangat2”

“Next Eman Manan, Aziz M Osman, Sabri Yunus, Erma Fatima, Ogy Mat Daud.. mereka juga banyak sumbangan pada seni tanah air.. sementara mereka masih hidup hargailah depa”

“Ni memang aku sokong, terlalu layak. Berlakon perghhh terbaik saing2 Wan Maimunah, Rosnah Mat Aris, Katrina Aziz dll”-kata mereka

Apa-apa pun, sekalung tahniah kepada Ibu Fauziah atas menerima darjah kebesaran tersebut. Semoga Datuk Fauziah Nawi akan menghasilkan banyak lagi karya untuk industri seni tanah air Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Baby Shima Titip Pesanan ‘Padu’ Kepada Netizen Isu Shuib Mahu Saman John Dihani?

Penyanyi dangdut sensasi, Baby Shima tampil bersuara terhadap isu yang melibatkan penyampai radio dan pelawak, Shuib yang mahu memfailkan saman terhadap pemilik akaun media sosial yang dikenali sebagai John Dihani selepas memuatnaik hantaran berunsur fitnah dengan mengaitkan kematian isterinya, Allahyarhamah Siti Sarah Raisuddin dengan dakyah sebuah organisasi tertutup dipercayai Freemas*n.

Baby Shima, menerusi hantaran di Instagram menitipkan pesanan buat para netizen yang melemparkan fitnah terhadapnya bahawa pihaknya akan mengambil tindakan undang-undang kepada individu terlibat.

“Bila dengar kena saman takut lah. Fake acc pun boleh je cari. Tak ada masalah..Yang suka mengecam, memfitnah tu jaga-jaga. Diam-diam kita ni, perhati je netizen-netizen yang biadab. Tut tut tiba-tiba eh datang surat saman.

Kerja lah kau sampai mampus nak bayar duit saman je.”-tulis Baby Shima

A post shared by NENG BABY SHIMA (@babyshimaofficial)

Di ruangan komen, rata-rata netizen dilihat memberikan pandangan mereka, malaha ada yang turut bersetuju dengan kenyataan Baby Shima yang mahu memfailkan saman penyebar fitnah.

“Shima nak gitau, yang dia boleh cari fake account kalau orang kecam dia, tu maksudnya.”

“Sesekali kena gak buat macam tu so orang luar sana tak boleh sewenang-wenangnya tabur fitnah dengan jari je. Betul tak.”

“Cara kita berpakaian dan behave melambangkan keperibadian kita.”

“Memfitnah dan memegur lain, masing-masing jaga lah adab, netizen jaga jari yang menekan, content creator jaga adab dan kelakuan.”

Pengajaran kepada orang ramai juga untuk sentiasa berfikir dengan bijak sebelum melakukan sesuatu tindakan..


Nadya Syahera Muatnaik Video Sedang Menangis, Peminat Beri Kata-Kata Semangat!

Perkongsian terkini pelakon, Nadya Syahera di media sosial telah mengejutkan peminat selepas memuatnaik video yang memaparkan dirinya yang sedang menangis.

Menerusi video yang dimuatnaik di TikTok, dapat dilihat Nadya sedang berada di dalam sebuah kereta sedang mengalirkan air mata berserta kapsyen seolah-olah menggambarkan dirinya yang terlalu lama memendam hati.

“Terlalu banyak pendam, terlalu banyak diam, terlalu banyak sendiri, terlalu banyak pujuk diri. Terlalu penat. Terlalu lama bertahan, kadang tewas juga. Bangun dan kuat seperti selalu dear self.

Kadang-kadang cara ni saja boleh buat kita rasa ringan. Menangis kemudian bangkit semula seperti selalu.”-kapsyen Nadya di TikTok

Kadang2 cara ni saja boleh buat kita rasa ringan. Menangisss kemudiab bangkit semula sperti selalu. #fyp #healing #life #womenempowerment #mentalhealth

Ruangan komen dibanjiri dengan komen peminat serta rakan selebriti seperti Datin Paduka Eina Azman dan Adira Suhaimi yang menitipkan kata-kata semangat buat pelakon drama The Maid ini.

“Be strong my juju 🥺.”-Datin Paduka Eina Azman

“Kalau masih sakit disebabkan benda yang sama, melepaskan adalah jalan yang terbaik.”

“Saya rasa dah banyak kali sis terluka. Jangan bagi peluang lagi. Think yourself. Be strong sis.”

“Lepaskan..Sampai hati kipa puas. Lepas tu kita bangun balik dengan semangat ya. Moga Allah permudahkan segala urusan kamu yang.”

“Selalu diperlakukan tak sepatutnya…Lepaskan..”

“Betul sis. Ape-ape pun sakit jangan dipendam, bahaya..Lepaslan saja. Sekurang-kurangnya sedikit lega.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Yazmin Aziz Tidak Serik Dikecam Netizen Kerana Seksi?-“Dia Buat Hal Lagi”

Yazmin Aldwin Abdul Aziz atau lebih dikenali sebagai Yazmin Aziz merupakan pelapis baru dalam bidang nyanyian. Sebelum ini dia dikenali di aplikasi tiktok di mana sering membuat video dan live bagi melayani pengikutnya.

Kemudian Yazmin Aziz melebarkan sayapnya lagi dalam industri muzik tanah air apabila menyertai pertandingan Big Stage yang membuatkan dirinya lebih dikenali ramai. Sebelum ini, dirinya sering terpalit mengenai isu berpakaian terlalu seksi sehingga menjadi tidak selesa netizen melihatnya berpakaian serta kehidupan yang ditayangkannya bersama teman lelakinya itu.

Baru-baru ini, Yazmin Aziz memuat naik sat video di laman instagram miliknya yang meraih perhatian ramai.

Di dalam video tersebut, memaparkan Yazmin Aziz menunjukkan beberapa T-shirt Bra yang dipakainya dari jenama Victoria Secret Malaysia itu.

Video tersebut telah mengundang pelbagai reaksi dari netizen dan peminat yang menonton. Ada yang memuji serta ada yang kecewa kerana melihat Yazmin Aziz semakin berani berpakaian terdedah seperti itu.

“Yazminn besprennnn no (emoji sedih)”-kata mereka

“Bra tu lawa dah yang tak lawa breast terdedah”-ujar mereka

“Dah terbiasa sis sebabtu dia rilek je”-tambah mereka

“Huu belanja, terima kasih”-tulis mereka

Apa-apa pun, sebagai seorang muslim kita doakan yang terbaik buat Yazmin Aziz serta diri kita sendiri agar menjadi insan yang lebih baik pada masa aka datang.


Afdlin Shauki Mahu Jaga Bayi Angkat?-“Jangan Buang Atau Bunuh…”

Pelakon dan pengarah, Datuk Afdlin Shauki berkongsi hasrat murninya di media sosial yang mahu menjaga bayi yang tidak dapat diuruskan dengan sempurna.

Menerusi ciapan di Twitter, Afdlin dilihat bertanyakan kepada pengikutnya sama ada terdapat pihak yang tidak dapat menjaga bayi mereka disebabkan kesempitan hidup atau rasa malu.

“Ada ke orang nak saya jaga baby diorang pasal tak mampu atau malu?”-soal Afdlin di Twitter

Tambahnya lagi, dia turut menitipkan pesanan agar tidak membuang atau membunuh bayi berkenaan. Malah, turut meminta mana-mana pihak untuk menghubunginya dan membiarkan dirinya untuk menjaga bayi itu.

“Jangan buang atau bunuh baby tu. Biar saya jaga! Kalau ada message saya. Saya nak jaga.”-ciapan Afdlin

Hasrat murni Afdlin turut mendapat pujian oleh netizen, malah ada yang menitipkan doa agar pengarah dan pelakon filem Papadom ini dipermudahkan segala urusan.

“So nice of you Afdlin. Semoga dimurahkan rezeki dan sihat selalu. You have heart like an angel.”

“Well done bro. May god bless your good deeds.”

Kami di Murai MY turut mendoakan agar hasrat Afdlin menjadi kenyataan dan menjadi inspirasi semua orang di luar sana.

Jangan buang bayi itu jika rasa malu dan tak mampu, berikan kepada pihak yang sangat mahukannya dan dapat menjaga dengan baik..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


PU Syed Tegur Fizz Fairuz Isu Filem ‘Mat Tudung Begins’?-“Menyerupai Wanita Adalah Dilarang…”

Pendakwah bebas, Pencetus Ummah (PU) Syed Mohd Bakri Syed Ishak atau lebih dikenali sebagai PU Syed tampil memberikan teguran terhadap sebuah filem arahan Datuk Fizz Fairuz, berjudul ‘Mat Tudung Begins’ yang bakal ditayangkan di pawagam Ogos ini.

PU Syed turut memberikan komen pada hantaran Fizz Fairuz, yang mempersoalkan pihak terlibat melakukan perkara yang dilarang dalam agama, iaitu lelaki yang berpakaian menyerupai wanita.

“Kenapa perkara dilarang agama juga dibuat Datuk? Menyerupai wanita adalah dilarang agama. Walaupun sekadar lakonan atau lawak jenaka.”-komen PU Syed

A post shared by Dfizzfairuz 🇲🇾 (@fizzfairuzofficial)

Memberi teguran mengenai pakaian yang dikhususkan kepada sesuatu jantina menjadi haram jika dipakai oleh berlainan jantina, PU Syed menerusi hantaran di Instagram miliknya juga menitipkan harapan kepada pihak berwajib untuk mengambil tindakan terhadai isu berkenaan agar tidak lagi mempromosikan sesuatu yang bercanggah dengan agama.

“Perlu kita ketahui bahawa bahawa pakaian dikhususkan kepada wanita atau pakaian yang dikhususkan kepada lelaki dalam sesebuah masyarakat menjadi haram jika dipakai oleh berlainan jantina.

Kenapakah sutradara-sutradara di Malaysia ini tiada daya idea yang lebih baik ketika membuat filem atau drama sekali dengan membuat sesuatu yang patuh syariah dan tidak melanggar syariat?.

Harapnya kepada pihak berwajib untuk melihat isu berbangkit ini agar kita tidak mempromosikan sesuatu yang bercanggah dengan agama dan kenormalan seorang manusia.”-tulis PU Syed


Raja Azmi Tinggalkan Komen Mengenai Wajah Terbaru Zahid Hamidi?-“Sudah Terang….”

Siapa yang tidak mengenali pengarah serta penerbit televisyen dan filem di Malaysia iaitu Yang Mulia Puan Raja Azmi binti Raja Sulaiman atau lebih dikenali sebagai Raja Azmi.

Beliau terkenal dahulu sebagai penerbit komik autobiografi Anak-anak Sidek dan siri animasi yang lain. Raja Azmi juga ada turut terlibat menjadi pelakon dalam beberapa buah drama di Malaysia.

Baru-baru ini, hangat di media sosial apabila Timbalan Perdana Menteri, Datuk Seri Zahid Hamidi tampil dengan mata yang kelihatan lebam dan bengkak. Ada yang mengatakan bahawa beliau membuat pembedahan pada bahagian matanya.

Namun anak Zahid Hamidi, Datuk Nurulhidayah tampil menjelaskan apa sebenarnya yang berlaku kepada bapanya itu. Dia memberitahu bahawa bapanya itu mengalami kerosakan saraf optik oleh sebab itu pembedahan dilakukan.

“Buat apa dia nak buat muka, dia bukan super star pun”-kata Nurulhidayah

pengarah dan penerbit, Raja Azmi kelihatan meninggalkan komen pada gambar Zahid Hamidi yang tersebar luas itu.

“Sudah Terang Lagi Bersuluh”-tulis Raja Azmi

Namun rata-rata netizen yang melihat komen tersebut berbelah bahagi sama ada untuk percaya atau pun tidak. kata mereka jika Raja Azmi sudah bersuara sedemikian, maka benarlah apa yang disangkakan netizen sebelum ini.

Apa-apa pun jika benar matanya sedang sakit, sebagai seorang muslim sama-sama kita doakan agar matanya pulih seperti sedia kala agar dapat menjalankan tugasnya dalam membantu rakyat Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


OPPO Melancarkan Siri Reno10 Dengan Sistem Kamera Bertaraf Profesional, Harga Bermula RM 1,799!

OPPO hari ini mengumumkan pelancaran siri Reno10 terbaru, yang menampilkan Reno10 Pro+ 5G, Reno10 Pro 5G dan Reno10 5G. Dengan sistem kamera Potret Ultra-Jelas yang dilengkapi Kamera Potret Telefoto dengan sensor besar, Kamera Utama Ultra-Jelas, Kamera Swafoto Ultra-Jelas dan Kamera Ultra-Lebar 112° 8MP yang berkualiti tinggi, siri Reno10 menyediakan pengalaman pengimejan potret bertahap profesional yang dibina dalam reka bentuk yang nipis, ringan dan bergaya bagi siri OPPO Reno.

A post shared by Murai MY (@muraimalaysia)

Bersama-sama dengan pengecasan pantas SUPERVOOCTM sehingga 100W, SoC yang berkuasa tinggi, Sistem Penyejukan Ultra Konduktif, Enjin Pengkomputeran Dinamik, ColorOS 13 dan bateri pengecasan pantas, selamat dan tahan lama yang disokong dengan Enjin Kesihatan Bateri OPPO dan cip pengurusan kuasa SUPERVOOC S, siri Reno10 mempunyai prestasi secara menyeluruh yang tiada tandingannya.

Pengalaman pengimejan potret bertaraf pro ini telah dibawakan ke siri Reno10 tanpa mengabaikan ketebalan, ringan dan reka bentuk yang bergaya. Berketebalan 8.28mm dan berat yang hanya 194g, Reno10 Pro+ 5G merupakan telefon pintar paling nipis di pasaran dilengkapi dengan kamera telefoto periskop. Bagi pengguna yang ingin memiliki telefon pintar berprestasi tinggi yang lebih nipis dan ringan, Reno10 Pro 5G dan Reno10 5G merupakan pilihan anda di mana masing-masing mempunyai berat 185g2 dan berukuran 7.89mm dan 7.99mm, menawarkan prestasi profesional siri Reno10 dalam reka bentuk yang nipis dan ringan di mana tiada telefon pintar yang dapat menandinginya.

Ketiga-tiga telefon bimbit siri Reno10 menampilkan badan melengkung 3D yang direka dengan teliti untuk keselesaan yang lebih baik dan pegangan yang lebih mudah bersama papan skrin melengkung 3D 120Hz dengan bezel ultra sempit untuk pengalaman visual yang mengasyikkan dan tanpa batas. Siri telefon bimbit ini boleh diperolehi dalam pelbagai warna yang canggih dan bergaya. Ini termasuk Silvery Grey pada ketiga-tiga model, Glossy Purple pada Reno10 Pro+ 5G dan Reno10 Pro 5G serta Ice Blue pada Reno10 5G.

Siri Reno10 memperkenalkan reka bentuk premium baharu mengelilingi modul kameranya. Hiasan modul lens dibahagikan kepada dua bahagian menggunakan proses penyambungan canggih untuk mencipta reka bentuk dua warna premium yang menambah penampilan berteknologi tinggi dan estetika professional pada telefon tersebut. Kedua-dua Reno10 Pro+ 5G dan Reno10 Pro 5G direka dengan Matriks Kamera Laser-Centric yang inovatif menggabungkan tekstur umpama pancaran sinar laser yang berpusat di sekeliling kamera utama untuk memanipulasi cahaya dan bayang-bayang, melambangkan keupayaan kamera yang berkuasa.

Di samping itu, siri Reno10 merupakan siri telefon pintar OPPO pertama yang menyokong alat kawalan jauh inframerah untuk peranti pintar seperti penghawa dingin, TV, kotak atas set dan banyak lagi, memberikan lebih banyak kemudahan dan kecekapan kepada kehidupan seharian melalui teknologi pintar.

OPPO Reno10 boleh ditempah di Malaysia bermula dari 6 hingga 14 Julai 2023. Pelanggan yang membuat tempahan awal dalam tempoh ini akan menerima hadiah menarik seperti berikut:

Untuk maklumat lanjut, sila lawati www.oppo.com/my/smartphones/series-reno/reno10-pro-plus/.


Tiada Lagi Isu Lampau Diungkit Kembali, Peminat Doa Awie Dan Rozana Misbun Jalin Hubungan Baik Semula

Ramai gembira dan bersyukur dengan berita pertemuan penyanyi tersohor, Datuk Awie dengan dua anaknya yang sudah lapan tahun terpisah dek masalah keluarga.

Pertemuan tersebut sekali gus meleraikan rindu selepas sekian lama.

Kehadiran Aidiladha tahun ini nyata membawa seribu rahmat buat keluarga vokalis Wings itu apabila perjumpaan tersebut juga disertai bekas isterinya, Rozana Misbun.

Seperti dikatakan ikon rock yang juga bapa kepada enam anak itu, kisah tersebut diharapkan menjadi permulaan baharu dan detik manis buat mereka sekeluarga.

Mengulas reaksi Rezzki dan Qasseh ketika kali pertama bertemu, Awie yang baru sahaja muncul dengan filem Sue-On mengakui, awalnya situasi dirasakan agak janggal.

“Qasseh menangis bila berjumpa saya, manakala Rezzki pula sedikit dingin, namun akhirnya menangis juga.

“Meskipun kali pertama bertemu, Qasseh mudah menyesuaikan diri dengan kakak dan adik-beradik lain. Dalam sekelip mata mereka menjadi rapat.

“Rezzki pula memang pendiam sejak kecil lagi, dia selalu leka dengan dunianya sendiri.

“Pada pertemuan ini, kami banyak bercerita kisah lama bertujuan mengembalikan semula ingatan ketika bersama ketika mereka masih kecil,” kongsi penyanyi Di Penjara Janji ini.

Jelasnya, apa yang paling penting adalah tiada lagi isu lampau diungkit kembali.

Menerusi perkahwinan dengan Rozana pada 20 Jun 2005, mereka juga dikurniakan seorang lagi anak iaitu Merrah.

Mereka bercerai pada 1 November 2014 dan Merrah kini tinggal bersama Awie.

Awie juga memiliki dua anak hasil perkahwinan pertama dengan penyanyi, Arni Nazira iaitu Putri Aleeya Antasha dan Putri Aleefa Antasha.

Pada 7 Oktober 2016, Awie berkahwin dengan Sharifah Ladyana dan dikurniakan Andeeka pada 2020.

Semoga dua permata hatinya, Putra Ahmad Rezzki dan Putri Qasseh Antasha sentiasa di sisinya, dan kita doakan hubungan dengan Rozana kekal baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sedaya Upaya Mengutamakan Solat Di Awal Waktu, Alif Satar Yakin Tuhan Akan Memudahkan Segala Urusan

Seringkali kita mengeluh dan berasa sedih kenapa Allah selalu menangguhkan permintaan kita.

Pernahkah kita terfikir tanggungjawab kita sebagai hamba-Nya?

Kita sering saja menangguhkan segala suruhan Allah. Allah tidak menciptakan manusia dengan sia-sia. Kita wajib mentaati dan patuh segala suruhan-Nya.

Antara tujuan dan tanggungjawab kita sebagai hamba adalah untuk mengabdikan diri kepada Allah, menunaikan apa yang disuruh dan meninggalkan apa yang dilarang serta memakmurkan bumi Allah berdasarkan syariatNya.

Salah satu kewajipan kita terhadap Allah SWT adalah dengan menunaikan solat pada awal waktu.

Berbahas soal itu, baru-baru ini penyanyi, pelakon dan pengacara, Alif Satar mendedahkan sebenarnya tidak mudah bersiap di awal pagi untuk ke sebuah acara kemudian berkejar ke program lain.

Tidak lupa juga jika terlibat dengan penggambaran berjam-jam lamanya. Sesibuk apapun, bagi Alif solat adalah kunci kekuatan sehariannya.

“Saya tidak mahu kedengaran seperti ustaz, tapi saya sedaya upaya akan mengutamakan solat. Saya perasan jika kita solat di awal waktu, Allah akan mudahkan.

“Kita jagalah solat. Mungkin kalau tak solat kita akan rasa penat. Mungkin kalau tak solat kita rasa makin tak cukup masa.

“Saya tak sempurna, Allah tutup aib agar orang tak nampak keburukan saya,” katanya.

Selain itu, pemenang tempat ketiga Anugerah Juara Lagu Ke-37 ini sudah membangun prinsip, ada etika yang tidak boleh diruntuhkannya atas nama kerjaya dan populariti.

“Saya tak akan buat apa-apa yang melanggar prinsip saya. Contohnya lakonan, ada batas dan sensitiviti yang kita kena jaga.

“Walaupun ada yang mahu sekadar bekerja tanpa dilihat oleh masyarakat. Tapi ketahuilah menjadi seorang figura tetap akan diperhatikan.

“Ingatlah ada kanak-kanak di luar sana yang sedang memandang kita sebagai contoh. Oleh itu, kita kena tunjukkan tauladan yang baik,” katanya.


“Iqbal Putih, Saya Pula Hitam…Jadi Mengapa Saya”- Inspektor Sheila Didakwa Malu-Malu Kucing Selepas Dilamar

Memikat wanita dengan pertanyaa, “Pukul berapa sekarang?” itu sangat lapuk.

Juga dengan cara “feeewitttt” yang geli-geleman bila kita lihat. Berjalan sebelah wanita dan mula ‘mengorat‘ mereka dengan berjalan seiringan juga sangat menjengkelkan.

Ada wanita yang mahu didekati cara begitu. Ada yang tidak. Golongan yang tidak mahu didekati cara sebegini ialah golongan yang mementingkan kualiti.

Kebanyakkan kumpulan wanita ini golongan yang sofistikated, kreatif dan berkeyakinan tinggi.

Bahkan kebanyakkan wanita yang berkeyakinan tinggi dan kreatif tidak sama dengan wanita yang lain. Mereka berfikir di luar kotak, dan sentiasa mahukan perubahan baru.

Mereka tidak suka berada dalam dunia stereotaip, hidup dalam protokol yang menentukan cara hidup mereka. Mereka mahu mencorak hidup mereka sendiri. Cara mereka melihat dunia adalah berlainan dengan orang lain.

Demikian merupakan reaksi ‘Inspektor Sheila’ atau nama sebenarnya Sheila Sharon Steven Kumar, ketika diminta mengulas mengenai hasrat pempengaruh, Iqbal Zulkefli yang secara terbuka meluahkan hasrat untuk berkenalan lebih dekat dengannya.

Sheila berkata, dia tahu mengenai perkara itu selepas terbaca laporan satu portal berita dan hairan apabila dirinya menjadi pilihan Iqbal.

“Saya tak kenal dia (secara peribadi), tak tahu dia artis atau tidak tetapi ada terbaca sebelum ini mengenai dia dengan Vida (Datuk Seri Vida).

“Setakat ini, saya tiada pula terima DM (kiriman mesej) daripadanya.

“Saya nampak dia putih (berkulit putih) dan saya pula hitam jadi mengapa saya?,” katanya.

Beberapa hari lalu, tular kisah Iqbal Zulkefli yang meluahkan secara terbuka isi hatinya untuk mengenali Sheila dengan lebih dekat menerusi satu hantaran di Instagram (IG) Story.

Menerusi hantaran itu, Iqbal percaya Sheila memiliki sifat lembut di sebalik ketegasannya.

“Bak kata Inspektor Shila “tak kenal maka tak cinta. Netizen pun suka ya usik-usik.

“Bolehlah saya pun sunyi boleh dengar ceramah setiap hari. Saya rasa beliau tidak garang seperti kita tengok di media sosial. Kalau betul garang, saya boleh lembutkan Inspektor Sheila,” tulisnya.

Terdahulu, Sheila memuat naik hantaran di Fb mencari teman hidup tanpa mengira umur, agama, bangsa dan kerjaya.

Dalam hantaran itu, Sheila ada menyatakan beberapa kriteria ditetapkan dan mereka yang berminat dipelawa mencuba nasib dengan membalas komen di Facebook sebelum 1 Julai.

Sheila sebelum itu dihadapkan ke Mahkamah Majistret Selayang atas tiga tuduhan mengugut dan mengaibkan kehormatan seorang anggota polis berpangkat lans koperal dan dua orang awam.

Dia didakwa mengugut seorang wanita dengan niat untuk mendatangkan kegentaran kepada mangsa mengikut Seksyen 506 Kanun Keseksaan yang membawa hukuman maksimum penjara dua tahun, atau denda atau kedua-duanya sekali, jika sabit kesalahan.

Wanita itu turut didakwa menghina kesopanan seorang lelaki dengan berkata; “You (kamu) tengok badan you, gemuk, botak dan badak sumbu,” mengikut Seksyen 509 Kanun Keseksaan yang memperuntukkan hukuman maksimum penjara lima tahun atau denda

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Umur Baru 14 Tahun, Ramai Pula Yang Mengusik Mahu Jadikan Aleesya Anak Erra Fazira Sebagai Bakal Isteri

Sebut saja nama Erra Fazira, pelakon yang pernah mendapat jolokan ‘primadona filem Melayu’ ini masih menjadi perhatian ramai berikutan raut wajah yang kekal cantik dan kelihatan muda walaupun sudah lanjut usia.

Kejelitaan pelakon Erra Fazira yang pernah memakai mahkota Miss Malaysia 1992 sememangnya diwarisi anak tunggalnya, Engku Aleesya Engku Emran.

Tidak hairan setiap kali memuat naik gambar mahu pun video, ramai memuji kecantikan paras rupa anak gadis yang baharu mencecah 14 tahun itu.

Bergelar anak kepada selebriti popular dan dikenali, semestinya tidak terlepas juga daripada menjadi perhatian masyarakat. Begitu jugalah dengan Engku Aleesya atau mesra disapa Aleesya.

Saling tidak tumpah seperti ibunya, Engku Aleesya juga memiliki ketinggian yang sesuai untuk bergelar model.

Terbaharu, video aktres yang mendapat jolokan primadona filem Melayu alaf baharu itu bersama puterinya meraih perhatian ramai.

Bukan aksi tarian mereka dalam laman sosial yang menjadi tumpuan, sebaliknya kecantikan Engku Aleesya dibincangkan peminat.

Dalam ruangan komen ada dalam kalangan netizen bergurau dengan secara berani menawar diri menjadi menantu kepada bintang filem Sembilu.

Tidak kurang juga ada yang ‘makcik-makcik’ yang memuji Aleesya kerana masih kelihatan sopan biarpun menari dan tidak berlebihan.

Walaupun hingga kini Erra masih tidak mendedahkan anaknya itu dengan kerjaya seni, namun dia tidak akan menghalang apa saja minat kerjaya ingin diceburi Aleesya apabila dewasa nanti termasuk sebagai artis.

“Sebagai ibu moden yang berkerjaya, saya sejujurnya lebih selesa menyokong segala minat anak dan tidak meletakkan kerjaya tertentu untuk dipilihnya. Bagi saya, Aleesya berhak membuat keputusannya mengikut apa yang diminati.

“Saya mahu menjadi seorang ibu yang akan menyokong semua minat Aleesya tanpa mengawalnya dengan bermacam syarat. Kalau pun nanti, dia ada minat menceburi kerjaya seni, saya akan sokong dan memantau saja.

“Apa-apa pun keputusan dibuat Aleesya untuk minatnya dan ia perkara baik, saya okey dan tiada masalah untuk merestui serta memberikan galakan. Bagi saya, asalkan Aleesya suka dan dia serius dengan kerjaya itu,” katanya.

Terdahulu Erra berkata, setakat ini memang dia ada mendapat banyak permintaan untuk anak kesayangannya terbabit dalam kerjaya seni termasuk berlakon iklan.


[VIDEO] Ganding Dua Hero Hebat, Yayan dan Beto, Isyarat PMW Tembus Ke Indonesia?

Terkenal dengan strategi menampilkan artis popular mempromosikan produk makanan dipasarkan, jenama terkenal Pak Mat Western (PMW) Cafe terus disifatkan sudah berada di tahap ‘another level up’.

Selepas menampilkan pelawak dan pengacara Big Stage dari seberang, Rina Nose bercakap loghat Utara di samping bakat cilik, Adik Haziq berbahasa Indonesia, terbaharu ditampilkan pula gabungan pelakon hebat, Yayan Ruhian dan Beto Kusyairy.

Yayan yang juga pelakon bertaraf Hollywood kelahiran Indonesia digandingkan buat kali pertama dengan Beto sekali gus mengembalikan memori kolaborasi mereka dalam filem Mat Kilau: Kebangkitan Pahlawan dan terbaharu mereka turut berlakon dalam filem The Original Gangster. Kedua buah filem itu diarahkan Syamsul Yusof.

A post shared by PAKMATWESTERN (@pakmatwesterncafe)

Gandingan Yayan dan Beto itu juga serentak dengan pelancaran pembungkusan semula produk kambing perap PMW dipanggil Pek Murahdani berharga RM37.90 dengan berat 550 gram diperkenalkan sejak bulan lalu.

Ketua Pegawai Strategi PMW Group, Nurina Izz Zayani berkata kemunculan Yayan dan Beto itu sebagai meneruskan tradisi kemuafakatan Malaysia dan Indonesia sebagai negara serumpun.

“Persetujuan dicapai oleh kedua- dua artis yang bukan lagi asing sesama mereka. Penggambaran dibuat di sebuah kediaman di Petaling Jaya minggu lalu mengambil tempoh 10 jam.

“Kita juga lihat gabungan dua bakat hebat dua negara ini bukti jenama bumiputera seperti kami tak lupa meraikan mereka yang benar-benar hebat.

“Yayan sendiri bukan pelakon calang-calang. Beliau sudah membintangi banyak filem Hollywood. Yayan paling diingati menerusi wataknya sebagai Tasu Leech dan filem ikonik Star Wars: The Force Awakens. Beliau turut membintangi filem John Wick: Chapter 3, Beyond Skyline, sekuel The Raid, Yakuza Apocalypse, dan lain-lain.

“Dalam Mat Kilau: Kebangkitan Pahlawan, watak antagonis Toga terus diingati. Beto pula umum tahu, dia seorang pelakon berjiwa besar dan setiap kemunculannya pasti ditunggu,” kata Nurina Izz.

Jelas Nurina Izz lagi, menyatukan dua nama besar itu juga menjadi kebanggaan jenama berdaftar di bawah syarikat Pak Mat Western Ddn Bhd itu.

“Ada yang anggap gandingan dua bakat serumpun itu sebagai isyarat PMW akan tembus ke negara jiran. Jika ia menjadi kenyataan, sudah tentu kami pasti teruja.

“Namun, sejujurnya, belum ada perancangan ke arah itu dalam masa terdekat. Tapi kami anggap ia permulaan untuk kami terus terbang tinggi dan ‘next level’ selepas lebih empat tahun memperkenalkan makanan sejuk beku atau frozen.

“Paling utama, kami mahu terus mengukuhkan legasi jenama makanan ini yang terkenal dengan tagline Citarasa Hotel, Harga Warong. Inisiatif kami itu tak pernah ternoktah. Harga mampu milik, tapi kualiti premium. Kita mahu sajikan hidangan makanan enak tanpa mengira kasta, kaum dan pangkat,” kata Nurina Izz.

Sebelum ini jenama berkenaan kerap menampilkan artis dan personaliti termasuk Beto, Lisa Surihani, Shukri Yahaya, Hannah Delisha, Sharnaaz Ahmad, Noor Nabila, Bell Ngasri dan ramai lagi.

Terdahulu video iklan berlatar belakang sekitar era tahun 1980-an menampilkan Yayan dan Beto dilancarkan enam petang tadi di YouTube, Facebook, Instagram dan akaun media sosial rasmi PMW.

Tak ketinggalan Yayan dan Beto turut memuat naik video iklan sama di platform media sosial masing-masing.

Menerusi video aksi dan komedi dimuat naik itu, Yayan digambarkan sebagai watak hero. Manakala, Beto pula sebagai antagonis menjadi gangster.

“Jalan ceritanya menarik kerana Beto yang melakonkan watak jahat dan ‘langsi’ terpaksa memenuhi permintaan isterinya yang mengidam kambing perap.

“Bagaimanapun, usaha mendapatkan kambing perap itu tidak mudah kerana Beto harus mendapatkannya daripada Yayan. Pelbagai cabaran dan rintangan harus ditempuhi Beto,” kata Nurina Izz.

Yayan di dalam video itu digambarkan sanggup menjaga dan melakukan apa saja demi mempertahankan kambing perap disayangi.

Namun, hati Yayan tiba-tiba lembut dan sanggup berkongsi kambing perap itu dengan Beto dan isterinya.

“Aku takkan biar sesiapapun ambil kau (daging perap). Ia memang kegilaan nusantara dan sedap ‘gilo’.

“Kambing perap ini antara yang paling enak pernah dirasai saya. Jadi kalau rasa enak, semua patut rasa,” tuturnya dalam video itu.

Malah hero aksi yang turut mahir dalam cabang seni mempertahankan diri itu menitipkan pesan dan bekal kambing perap buat isteri Beto.

“Kita ini lelaki, bro. Bahasa cinta ialah usaha dan perjuangan kita membahagiakan wanita yang dicintai.

“Teruskan mencintai wanita tersayang,” ungkapnya yang turut mengiyakan niat Beto supaya tiga konco turut menjadi ejen kambing perap berkenaan selain mengawal keselamatannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.